ai4bharat/Pralekha huggingface dataset:
|
குடியரசுத் துணைத் தலைவர் செயலகம்
|
கரீஃப் பருவ பயிர்களுக்கான குறைந்தபட்ச ஆதரவு விலை உயர்வு விவசாயிகளின் வருமானத்தை உயர்த்த பெரிதும் உதவும் : குடியரசுத் துணைத்தலைவர்
மாற்றுப்பயிர் முறை, கால்நடைகள், தோட்டக்கலைப் பிரிவுகள், விவசாயிகளின் வருமானத்தை உயர்த்துவதற்கான மிகச் சிறந்த வழிமுறைகள்
விவசாயிகளின் வருமானத்தை இருமடங்காக்க வேண்டும் என்ற மத்திய அரசின் உறுதிப்பாட்டைக் குடியரசுத் துணைத்தலைவர் திரு.எம்.வெங்கையா நாயுடு பாராட்டியுள்ளார். கரீஃப் பருவப் பயிர்களுக்கான, குறைந்தபட்ச ஆதரவு விலையை, கணிசமாக உயர்த்தியுள்ள மத்திய அரசுக்கு அவர் புகழாரம் சூட்டினார். இந்த நடவடிக்கைகள், விவசாயிகளின் வருமானத்தை உயர்த்துவதற்கு பெருமளவுக்கு உதவும் என்று அவர் கூறினார். போர்ட் பிளேரில் உள்ள மத்திய தீவு வேளாண் ஆராய்ச்சி நிறுவனம் ஏற்பாடு செய்திருந்த கலந்துரையாடல் நிகழ்வில் அவர் உரையாற்றினார். அந்தமான் நிக்கோபார் தீவுகளின் துணை நிலை ஆளுநர் அட்மிரல் டி.கே. ஜோஷி, நாடாளுமன்ற உறுப்பினர் திரு.பிஷ்ணு பாத ராய், அறிவியல் வல்லுனர்கள், வேளாண் சமுதாயத்தினர் இதில் கலந்து கொண்டனர்.
உற்பத்திச் செலவுக்கு மேல், 50 சதவீதம் மற்றும் அதற்கு அதிகமாக, குறைந்தபட்ச ஆதரவு விலை வழங்குவதுடன், விவசாயிகள் அதிக அளவில் பயனடையக்கூடிய வகையில், கொள்முதல் நடைமுறை மற்றும் பொது விநியோகக் கட்டமைப்பை ஒழுங்குப்படுத்த வேண்டும் என்று குடியரசுத் துணைத்தலைவர் வலியுறுத்தினார். விவசாயிகளின் வருமானத்தை அதிகரிக்கும் நடவடிக்கைகளுடன், குறிப்பாக சிறு, நடுத்தர விவசாயிகளைப் பாதிக்கும் துன்பங்களைக் குறைக்கும் செயல்பாடுகளையும், மேற்கொள்ள வேண்டும் என்று அவர் கேட்டுக்கொண்டார்.
கூட்டத்தில் பங்கேற்றுள்ள அறிவியல் சமுதாயத்தினர், தங்களது அறிவியல் குழுக்கள் மற்றும் விவசாயி அறிவியல் மையங்கள் மூலமாக, விவசாயிகளுடன் அடிக்கடி கலந்துரையாடல் நடத்தவேண்டும் என குடியரசுத் துணைத்தலைவர் கேட்டுக்கொண்டார். ஆராய்ச்சி நிறுவனங்கள், விவசாயிகள், உள்ளாட்சி அமைப்புகள் ஆகியவை சேர்ந்து செயல்படுவது பண்ணைத் துறையில் மேம்பாட்டிற்கு மிக முக்கியமான சிறந்த அம்சமாகும் என்று அவர் குறிப்பிட்டார்.
உற்பத்தி, சந்தைப்படுத்துதல், விலைகள் தொடர்பான காரணங்களால் விவசாயிகளின் வருமானத்தில் நிலையற்றத் தன்மை நிலவுவது குறித்து கவலை வெளியிட்ட குடியரசுத் துணைத்தலைவர், விவசாயிகளின் வருமானத்தைப் பெருக்க முயற்சிகள் மேற்கொள்ளப்பட வேண்டும் என்று குடியரசுத் துணைத்தலைவர் கேட்டுக்கொண்டார்.
விவசாயிகளும், விவசாயத்தில் தொடர்பு கொண்டிருப்பவர்களும், மண் சுகாதார அட்டை திட்டம், பிரதமரின் கிரிஷி சின்சாயி திட்டம், பிரதமரின் ஃபசல் பீமா திட்டம், மின்னணு தேசிய விவசாய சந்தை போன்ற அரசின் திட்டங்கள் பற்றி தெரிந்து வைத்திருக்க வேண்டும்.
விவசாயத்திற்கு ஆட்கள் கிடைப்பது குறைந்து வருவதும், உற்பத்திச் செலவு அதிகரித்து வருவதும், விவசாயத்தைக் குறைந்த லாபம் கொண்டதாகவும், சில சமயங்களில் லாபம் இல்லாததாகவும், மாற்றி வருகிறது என குடியரசுத் துணைத்தலைவர் தெரிவித்தார். விவசாய உற்பத்திப் பொருட்களை மதிப்புக்கூட்டு முறையில் மாற்றுவது, பதப்படுத்தும் நிலையங்களை அமைப்பது போன்ற விவசாயத்திற்கு உதவும் திட்டங்களைச் செயல்படுத்தி, விவசாயிகளின் பொருளாதாரத்தை உயர்த்த வேண்டும் என்று அவர் கேட்டுக் கொண்டார்.
PIB Headquarters
குடியரசு தினம் 2019: தலைசிறந்த பணிக்கான குடியரசுத் தலைவர் விருது அறிவிப்பு
சென்னை மண்டல தேசிய சுங்கம் மறைமுக வரி மற்றும் போதைப்பொருள் தடுப்பு பயிற்சி மையத்தில் கண்காணிப்பாளராக பணிபுரியும் திரு. ஆர். ஸ்ரீவட்சனுக்கு, நீடித்த முறையில் சிறந்த அர்ப்பணிப்புடன் பணியாற்றியமைக்காக குடியரசுத் தலைவர் விருது, 2019 அறிவிக்கப்பட்டுள்ளது என்று இந்த மையத்தின் கூடுதல் இயக்குனர் வெளியிட்ட செய்திக்குறிப்பு தெரிவிக்கிறது.
குறிப்பாக, மத்திய மற்றும் மாநில அரசின் தொழில் / சேவை வரி அதிகாரிகள், வணிக வரித்துறை அதிகாரிகள், மாணவர்கள் மற்றும் இதர பங்குதாரர்களுக்கு பொருட்கள் மற்றும் சேவை வரிகளின் முக்கிய அம்சங்கள் குறித்த பயிற்சி மற்றும் பயிற்சிக்கான வடிவமைப்பை செம்மையாக உருவாக்கி குறிப்பிடத்தக்க வகையில் வழங்கியமைக்காக குடியரசு தினம் 2019-க்கான குடியரசுத் தலைவர் விருது திரு. ஆர். ஸ்ரீவட்சனுக்கு அறிவிக்கப்பட்டுள்ளது.
அறிவியல் மற்றும் தொழில்நுட்பத்துறை
அன்டார்க்டிக் பாக்டீரியாவிலிருந்து கிடைக்கம் தங்க நானோதுகள்களை சுற்றுச்சூழலுக்கு உகந்த முறையில் பகுப்பாய்வு செய்து சிகிச்சைக்கு பயன்படுத்தலாம்
துருவ மற்றும் பெருங்கடல் ஆராய்ச்சிக்கான தேசிய மையமும், கோவா பல்கலைகழகமும் இணைந்து, மனநல சகிப்புத்தன்மையுடைய அன்டார்க்டிக் பாக்டீரியாவைப் பயன்படுத்தி, தங்க நானோதுகள்களை வெற்றிகரமாக பகுப்பாய்வு செய்துள்ளனர். நச்சு அல்லாத, குறைந்த செலவு மற்றும் சுற்றுச்சூழலுக்கு உகந்த முறையில் இந்த பகுப்பாய்வு நடத்தப்பட்டுள்ளது. இதுபற்றி, துருவ மற்றும் பெருங்கடல் ஆராய்ச்சிக்கான தேசிய மையமும், கோவா பல்கலைகழகமும் மேற்கொண்ட ஆய்வில், 20-30 நானோமீட்டர் அளவுள்ள வட்டவடிவிலான தங்க நானோ துகள்களை, கட்டுப்படுத்தப்பட்ட சுற்றுச்சூழலில் பகுப்பாய்வு செய்ய முடியும் என்பதை நிரூபித்துள்ளனர். இந்த தங்க நானோதுகள்களை, கலப்பு சிகிச்சை முகவர் மருத்துவ பரிசோதனைக்கு, குறிப்பாக புற்றுநோய் எதிர்ப்பு, வைரஸ் எதிர்ப்பு, நீரிழிவு எதிர்ப்பு மற்றும் கொழுப்புச்சத்து அளவைக் குறைக்கக் கூடிய மருந்துகளாக பயன்படுத்தலாம்.
துருவ மற்றும் பெருங்கடல் ஆராய்ச்சிக்கான தேசிய மையமும், கோவா பல்கலைகழகமும் மேற்கொண்ட ஆய்வில், தங்க நானோ துகள்கள்களை சல்பேட் குறைப்பு பாக்டீரியா மீது செலுத்தும்போது, மரபணு நச்சு விளைவு ஏற்படுவது தெரியவந்துள்ளது. சல்பேட் குறைப்பு பாக்டீரியா-வின் வளர்ச்சியைக் கட்டுப்படுத்தி, பாக்டீரியா செல்லின் டி.என்.ஏ. பற்றிய மரபணு தகவல்களை சிதைப்பதன் மூலம், சல்பைடு உற்பத்தி செய்வதன் வாயிலாக, தங்க நானோதுகள்கள், பாக்டீரியா எதிர்ப்பு தன்மையை பெருமளவு வெளிப்படுத்துவதும் தெரியவந்துள்ளது. டி.என்.ஏ.பற்றிய மரபணு தகவல்களை அழிக்கும் திறன்பெற்ற ஒரு ரசாயண முகவர் தன்மையை மரபணு நச்சுத்தன்மை வெளிப்படுத்தியிருப்பதுடன், புற்றுநோய்க்கு வழிவகுக்கக்கூடிய செல்களில் மாற்றத்தை ஏற்படுத்துவதும் தெரியவந்துள்ளது.
பிரதமர் அலுவலகம்
பிரிக்ஸ் நீர்வளத்துறை அமைச்சர்களின் முதல் கூட்டத்தை இந்தியாவில் நடத்த பிரதமர் உத்தேசம்
நமது வளர்ச்சியின் அடிப்படையாக புதுமை உள்ளது: 11-வது பிரிக்ஸ் உச்சிமாநாட்டில் பிரதமர் உரை
பிரேஸிலில் நடைபெற்ற 11-வது பிரிக்ஸ் உச்சிமாநாட்டின் முழுஅமர்வில் பிரதமர் திரு. நரேந்திர மோடி உரையாற்றினார். இந்தக் கூட்டத்தில் இதர பிரிக்ஸ் நாடுகளின் தலைவர்களும் உரையாற்றினார்கள்.
பிரதமர் உரையாற்றும்போது, இந்த உச்சிமாநாட்டில் கருப்பொருளான ‘புதுமையான எதிர்காலத்திற்கான பொருளாதார வளர்ச்சி’ என்பது மிகவும் சரியானதே என்று கூறினார். நமது வளர்ச்சியின் அடிப்படையாக புதுமை மாறியிருக்கிறது என்று அவர் கூறினார். இந்தப் புதுமையான கண்டுபிடிப்புகளுக்காக ரிக்ஸ் அமைப்பின்கீழ், ஒத்துழைப்பை வலுப்படுத்த வேண்டியது மிகவும் அவசியம் என அவர் வலியுறுத்தினார்.
பிரிக்ஸ் அமைப்பின் திசை என்ன என்பதை நாம் தற்போது கருத்தில் கொள்ளவேண்டும் என்று கூறிய பிரதமர், அடுத்த பத்தாண்டுகளில் பரஸ்பர ஒத்துழைப்பே மேலும் சிறப்பானதாக அமைய வேண்டுமென்று கேட்டுக் கொண்டார். பல பிரிவுகளில் வெற்றி கிட்டியபோதிலும், மேலும் சில பிரிவுகளில் நமது முயற்சிகளை அதிகரிப்பதற்கான கணிசமான வாய்ப்பு உள்ளது என்று பிரதமர் தெரிவித்தார். பரஸ்பர வர்த்தகம் மற்றும் முதலீட்டில் சிறப்புக் கவனம் செலுத்த வேண்டியது அவசியம் என்று வலியுறுத்திய பிரதமர், உலக வர்த்தகத்தில் வெறும் 15 சதவீதம் அளவுக்கே பிரிக்ஸ் நாடுகளுக்கு இடையிலான வர்த்தகம் உள்ளது என்று கூறினார். ஆனால், உலகின் மக்கள் தொகையில் 40 சதவீதத்திற்குமேல் இந்த நாடுகளில் உள்ளதை அவர் சுட்டிக்காட்டினார்.
இந்தியாவில் அண்மையில் தொடங்கப்பட்ட ‘கட்டுடல் இந்தியா’ இயக்கத்தை சுட்டிக்காட்டிய அவர், உடல்தகுதி மற்றும் ஆரோக்கியம் தொடர்பான விசயத்தில் பிரிக்ஸ் நாடுகளுக்கு இடையே தொடர்புகளை அதிகரிக்க வேண்டும் என்று விருப்பம் தெரிவித்தார். நகர்ப்புற பகுதிகளில் நீடித்த நீர் மேலாண்மையும் ஆரோக்கியத்திற்கான தூய்மைப் பயன்பாடும் மிக முக்கிய சவால்களாக உள்ளன என்று கூறிய அவர், பிரிக்ஸ் நாடுகளின் நீர்வளத்துறை அமைச்சர்களின் முதல் கூட்டத்தை இந்தியாவில் நடத்த உத்தேசித்துள்ளதாகத் தெரிவித்தார்.
பயங்கரவாதத்திற்கு எதிரான பிரிக்ஸ் ஒத்துழைப்பு குறித்த முதல் கருத்தரங்கிற்கு ஏற்பாடு செய்யப்பட்டது தமக்கு மகிழ்ச்சி அளிப்பதாக உள்ளதென அவர் கூறினார். பயங்கரவாதம் மற்றும் இதர திட்டமிடப்பட்ட குற்றங்களுக்கு எதிராக ஐந்து பணிக்குழுக்கள் இத்தகைய முயற்சிகளையும், நடவடிக்கைகளையும் எடுக்கும் என அவர் நம்பிக்கை தெரிவித்தார். இதன்மூலம், வலுவான பிரிக்ஸ் பாதுகாப்பு ஒத்துழைப்பு அதிகரிக்கும் என்று அவர் கூறினார்.
பிரிக்ஸ் அமைப்பில் உள்ள ஐந்து நாடுகளைச் சேர்ந்த மக்கள் பரஸ்பரம் பயணிக்கவும், பணியாற்றவும் மேலும் உகந்த சூழலை ஏற்படுத்தித் தரும் வகையில், பரஸ்பர விசா அங்கீகாரம், சமூகப் பாதுகாப்பு ஒப்பந்தம், தகுதி ஆகியவற்றில் கவனம் செலுத்த வேண்டும் என்று பிரதமர் கேட்டுக் கொண்டார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசி இயக்கத்தின் கீழ், இதுவரை 52.95 கோடி தடுப்பூசிகள் செலுத்தப்பட்டுள்ளன.
மொத்த தொற்றாளர்களில், மருத்துவமனைகளில் சிகிச்சை பெறுபவர்களின் எண்ணிக்கை 1.20 விழுக்காடு மட்டுமே; 2020 மார்ச் மாதம் முதல் இதுதான் மிகக் குறைவு
கொவிட் தொற்றுக்காக மருத்துவமனையில் சிகிச்சை பெறுபவர்களின் எண்ணிக்கை 3,85,227.
அதிக குணமடையும் விகிதம் எட்டப்பட்டுள்ளது; தற்போது இது 97.46 விழுக்காடு.
இதுவரை 3,13,02,345 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 42,295 பேர் குணமடைந்துள்ளனர்.
கடந்த 24 மணி நேரத்தில் இந்தியாவில் 40,120 புதிய தொற்று பாதிப்புகள் பதிவாகியுள்ளன
வாராந்திர தொற்று உறுதி விகிதம் 5 விழுக்காட்டுக்கும் குறைவு, தற்போது இது 2.13 விழுக்காடு
தினசரி தொற்று உறுதி விகிதம் 2.04 விழுக்காடு; கடந்த 18 நாட்களாக 3 விழுக்காட்டுக்கும் குறைவு
இதுவரை மொத்தம் 48.94 கோடி கொவிட் தொற்று பரிசோதனைகள் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1745312
(Visitor Counter : 156
சுற்றுலா அமைச்சகம்
இமாசலப்பிரதேசம், தரம்சாலாவில் நடைபெற்று வரும் மாநில சுற்றுலாத்துறை அமைச்சர்கள் பங்கேற்றுள்ள தேசிய மாநாட்டின் 2-ம் நாள் நிகழ்ச்சியை திரு ஜெய்ராம் தாக்கூர், திரு கிஷன் ரெட்டி தொடங்கி வைத்தனர்
இமாசலப்பிரதேசம், தரம்சாலாவில் நடைபெற்று வரும் மாநில சுற்றுலாத்துறை அமைச்சர்கள் பங்கேற்றுள்ள தேசிய மாநாட்டின் 2-ம் நாள் நிகழ்ச்சி பல்வேறு மாநிலங்களைச் சேர்ந்த பிரதிநிதிகள் பங்கேற்புடன் தொடங்கியது. இதனை இமாச்சலப்பிரதேச முதலமைச்சர் திரு ஜெய்ராம் தாக்கூர், மத்திய சுற்றுலா, கலாச்சாரத்துறை அமைச்சர் திரு கிஷன் ரெட்டி தொடங்கி ஆகியோர் வைத்தனர். தமிழ்நாடு, மத்தியப்பிரதேசம், அருணாசலப்பிரதேசம், அசாம், கோவா, ஹரியானா, மிசோரம், ஒடிசா, உத்தரப்பிரதேசம், பஞ்சாப், மகாராஷ்ட்ரா, இமாச்சலப்பிரதேசம் ஆகிய 12 மாநிலங்களின் சுற்றுலாத்துறை அமைச்சர்கள் இதில் கலந்து கொண்டனர்.
இமாசலப்பிரதேசம் தரம்சாலாவில், மாநில சுற்றுலாத்துறை அமைச்சர்களின் 3 நாள் தேசிய மாநாடு நேற்று திரு கிஷன் ரெட்டி தலைமையில் செய்தியாளர் சந்திப்புடன் தொடங்கியது.
அப்போது பேசிய திரு கிஷன் ரெட்டி, நோய்த் தொற்றுக்கு இடையே, சுற்றுலாத்துறை புத்துணர்ச்சி பெறுவதற்கான வகையில் உள்ளது என்று கூறினார். இந்தியா வருகை தரும் எந்தவொரு சர்வதேச சுற்றுலாப் பயணிக்கும் இடங்களை பார்ப்பதோடு மட்டுமல்லாமல், அனுபவத்திற்கான மற்றும் வாழ்க்கை மாற்றத்திற்கான இடமாக திகழ்கிறது என்று தெரிவித்தார். 5 ட்ரில்லியன் பொருளாதாரம் என்ற நோக்கத்தை இந்தியா விரைவில் அடைய வேண்டும் எனில், இதில் சுற்றுலாத்துறை மிக முக்கிய பங்கு வகிப்பதாக கூறினார்.
என்எஸ்எஸ், என்சிசி போன்று அனைத்து மட்டங்களிலும், இளைஞர் சுற்றுலா மையங்களை உருவாக்க நாம் உழைக்க வேண்டும் என்று திரு கிஷன் ரெட்டி கேட்டுக்கொண்டார். இளைஞர்களிடையே இந்த சுற்றுலா மையங்களை பிரபலப்படுத்துவதற்கான பணிகளை போர்க்கால அடிப்படையில், மாநில அரசுகள் செயல்படுத்த வேண்டும் என்று கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1860536
பிரதமர் அலுவலகம்
மேற்கு வங்கத்தில் வெள்ளத்தால் பாதிக்கப்பட்டவர்களுக்கு பிரதமர் நிதியுதவியை அறிவித்தார்
மேற்கு வங்கத்தில் வெள்ளத்தின் காரணமாக உயிரிழந்தவர்களின் குடும்பத்தினருக்கு தலா ரூபாய் 2 லட்சம் நிதியுதவி வழங்கப்படும் என்று பிரதமர் திரு நரேந்திர மோடி அறிவித்துள்ளார். காயமடைந்தோருக்கு ரூபாய் 50,000 நிதியுதவியையும் அவர் அறிவித்துள்ளார்.
"மேற்கு வங்கத்தில் வெள்ளத்தின் காரணமாக உயிரிழந்தவர்களின் குடும்பத்தினருக்கு தலா ரூபாய் 2 லட்சம் நிதியுதவி பிரதமரின் தேசிய நிவாரண நிதியிலிருந்து வழங்கப்படும். காயமடைந்தோருக்கு ரூபாய் 50,000 வழங்கப்படும்," என்று பிரதமர் அலுவலக டிவிட்டர் பதிவில் தெரிவிக்கப்பட்டுள்ளது.
----
(
நிதி அமைச்சகம்
பொருளாதாரத்தில் செலவினங்களை அதிகரிப்பதற்கான ஆய்வுக் கூட்டத்தை நிதி அமைச்சர் திருமதி நிர்மலா சீதாராமன் நடத்தினார்
மின்சார மற்றும் சுரங்கங்கள் அமைச்சகங்கள் மற்றும் அணுசக்தி துறையின் செயலாளர்கள், இந்த அமைச்சகங்களுக்கு சொந்தமான 10 மத்திய பொதுத்துறை நிறுவனங்களின் தலைவர்கள் மற்றும் நிர்வாக இயக்குநர்கள் ஆகியோருடன் ஆய்வுக் கூட்டமொன்றை மத்திய நிதி மற்றும் பெருநிறுவன விவகாரங்கள் அமைச்சர் திரு நிர்மலா சீதாராமன் இன்று நடத்தினார்.
இந்த நிறுவனங்களின் மூலதன செலவை ஆய்வு செய்வதற்காக நடந்த இந்தக் கூட்டம், கொவிட்-19 பெருந்தொற்றைத் தொடர்ந்து பொருளாதார வளர்ச்சியை ஊக்குவிக்க பல்வேறு பங்குதாரர்களுடன் நிதி அமைச்சர் நடத்தி வரும் தொடர் கூட்டங்களில் ஐந்தாவதாகும்.
2020-21-ஆம் ஆண்டுக்கான மூலதன செலவு இலக்கான ரூ 61483 கோடியில், ரூ 24227 கோடி  2020 நவம்பர் 23 வரை செலவிடப்பட்டிருக்கிறது.
மத்திய பொதுத்துறை நிறுவனங்களின் செயல்பாட்டை ஆய்வு செய்த திருமதி நிர்மலா சீதாராமன், இவற்றின் மூலதன செலவுகள் பொருளாதார வளர்ச்சியை ஊக்கப்படுத்தும் கருவிகளில் முக்கியமானதென்றும், 2020-21 மற்றும் 2021-22-ஆம் நிதி ஆண்டுகளில் இவற்றை அதிகப்படுத்துவது அவசியமென்றும் கூறினார்.
மூலதன செலவுகளுக்கான இலக்குகளை எட்டுவதற்காக அமைச்சகங்கள் மற்றும் பொதுத்துறை நிறுவனங்கள் எடுத்து வரும் முயற்சிகளை அமைச்சர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1676451
நிதி அமைச்சகம்
அறிவிப்பு எண் 72/2020 - சுங்கம் 
சுங்கச் சட்டம், 1962 இன் பிரிவு 14 இன் துணைப்பிரிவு  ஆல் வழங்கப்பட்ட அதிகாரங்களைப் பயன்படுத்துவதில் , மத்திய மறைமுக வரி மற்றும் சுங்க வாரியம், அவ்வாறு செய்வது அவசியமானது மற்றும் பயனுள்ளது என்று திருப்தி அடைகிறது, இதன்மூலம் இந்திய அரசின் அறிவிப்பில் பின்வரும் திருத்தங்களை நிதி அமைச்சகம் , எண் 36/2001-சுங்க , ஆகஸ்ட் 3, 2001 தேதியிடப்பட்ட, இந்திய அரசிதழில் வெளியிடப்பட்டது, அசாதாரணமானது, பகுதி-3, பிரிவு -3, துணைப்பிரிவு , வைட் எண் SO 748 , ஆகஸ்ட் 3, 2001 தேதியிடப்பட்டது.
குறிப்பு: - முதன்மை அறிவிப்பு இந்திய அரசிதழில் வெளியிடப்பட்டது, அசாதாரண, பகுதி -2, பிரிவு -3, துணைப்பிரிவு , வைட் அறிவிப்பு எண் 36/2001 - சுங்க , ஆகஸ்ட் 3, 2001 தேதியிடப்பட்டது, வைட் எண் SO 748 , ஆகஸ்ட் 3, 2001 தேதியிடப்பட்டது கடைசியாக திருத்தப்பட்டது, அறிவிப்பு எண் 71/2020-சுங்கம் , ஆகஸ்ட் 13, 2020 தேதியிடப்பட்டது, இந்திய அரசிதழில் வெளியிடப்பட்டது, அசாதாரண, பகுதி -2, பிரிவு -3, துணைப்பிரிவு , வைட் எண் SO 2753 , ஆகஸ்ட் 13, 2020 தேதியிடப்பட்டது.
சுற்றுச்சூழல் மற்றும் வனத்துறை அமைச்சகம்
வாயு தொடர்பான சர்வதேச கருத்தரங்கை ஒடிசா ஆளுநர் திரு கணேஷிலால், மத்திய சுற்றுச்சூழல் துறை அமைச்சர் திரு பூபேந்திர யாதவ் ஆகியோர் தொடங்கி வைத்தனர்
வாழ்வின் முக்கிய உயிர் சக்தியான வாயு குறித்த இரண்டு நாள் கருத்தரங்கத்தை ஒடிசா ஆளுநர் திரு கணேஷிலால், மத்திய சுற்றுச்சூழல் துறை அமைச்சர் திரு பூபேந்திர யாதவ் ஆகியோர் தொடங்கி வைத்தனர். விடுதலையின் 75வது அமுதப் பெருவிழாவின் ஒரு பகுதியாக இந்த கருத்தரங்கிற்கு ஏற்பாடு செய்யப்பட்டுள்ளது. இதில் தொடக்க உரையாற்றிய ஆளுநர் கணேஷிலால், பிரபஞ்சத்திற்கும், மனிதகுலத்திற்கும் இடையேயான உறவை உணர்ந்து கொள்வதற்கும், ஒத்துழைப்பின் உன்னதத்தை உள்ளடக்கியதே பிரபஞ்சம் என்பதை நிலைநாட்டுவதற்கும் இத்தகையை நிகழ்ச்சிகள் உதவும் என்றார்.
கருத்தரங்கில் பேசிய அமைச்சர் பூபேந்திர யாதவ், பிரதமர் நரேந்திர மோடியின் சீரிய தலைமையின் கீழ் காற்று
மாசுபாடு மற்றும் பருவநிலை மாறுபாடு குறித்த சவால்கள் வெற்றிகரமாக முறியடிக்கப்பட்டு வருவதாகக் கூறினார்.
புதுப்பிக்கத்தக்க எரிசக்தி உற்பத்தியை அதிகரிக்க முனைப்பான நடவடிக்கைகள், மின்சார வாகனங்களின் பயன்பாட்டை அதிகரித்தல், தொழிற்சாலை கழிவுகளை சுத்திகரித்தல், ஒரு முறை மட்டுமே பயன்படுத்தப்படும் பிளாஸ்டிக் பொருட்களை பயன்படுத்துவதை முற்றிலும் தவிர்த்தல் உள்ளிட்டவற்றில் மத்திய அரசு கவனம் செலுத்தி வருவதாக குறிப்பிட்டார்.
கடந்த அக்டோபர் மாதம் பிரதமர் நரேந்திர மோடியால் அறிமுகப்படுத்தப்பட்ட சுற்றுச்சூழலுக்கு உகந்த வாழ்வியல் முறை என்ற மிஷன் லைஃப் இயக்கம், கழிவுகளை மதிப்புமிக்க பொருட்களாக மாற்றுவதற்கு அடித்தளம் அமைத்திருப்பதுடன், கணிசமாக கழிவுகளைக் குறைக்கும் யுத்திகளையும் கற்றுத்தருகிறது என்றார். நிலையான நுகர்வு, நீடித்த உற்பத்தி குறித்து விழிப்புணர்வை ஏற்படுத்தி சுற்றுச்சூழலுக்கு உகந்த வாழ்வியல் முறையை மக்களிடையே கொண்டு செல்வது, பருவ மாறுபாடு, காற்று மாசுபாடு பிரச்சனைகளுக்கு தீர்வாக அமையும் என்றும் அவர் கூறினார். இதனை முன்னிறுத்தும் வகையில், ஸ்வச் வாயு சர்வேக்ஷன் 2022ன் அடிப்படையில், தேசிய அளவில் காற்று மாசுப்பாடு இல்லாத நகரம் என்ற பெயரில் 9 நகரங்களுக்கு விருது வழங்கப்படும் என அமைச்சர் பூபேந்திர யாதவ் அறிவித்துள்ளார்.
இந்த விருதுகளுக்கு மொத்தமாக 5 கோடி ரூபாய் ரொக்கப்பரிசாக வழங்கப்படும் எனவும் அமைச்சர் அறிவித்துள்ளார்.
பாதுகாப்பு அமைச்சகம்
இந்திய கடற்படை - ஐரோப்பிய யூனியன் கடற்படை முதல் முறையாக போர்ப் பயிற்சி
கடற்கொள்ளை தடுப்பு பணியில் ஈடுபட்டுள்ள இந்திய கடற்படை கப்பல் ஐஎன்எஸ் த்ரிகண்ட், ஐரோப்பிய யூனியன் கடற்படையுடன் முதல் முறையாக இன்று கூட்டு போர்ப் பயிற்சியில் ஈடுபட்டது. இந்த பயிற்சி ஏடன் வளைகுடா பகுதியில் இன்றும், நாளையும் நடக்கிறது. இதில் 4 நாடுகளைச் சேர்ந்த 5 போர்க்கப்பல்கள் பங்கேற்றுள்ளன.
இத்தாலி கடற்படை கப்பல் ஐடிஎஸ் கராபினெரி, ஸ்பெயின் கடற்படை கப்பல் இஎஸ்பிஎஸ் நவாரா, பிரான்ஸ் கடற்படையின் 2 போர்க் கப்பல்கள், எப்எஸ் டானெரி மற்றும் எப்எஸ் சர்கஃப் ஆகியவை இந்த பயிற்சியில் ஈடுபட்டு உள்ளன.
இதில் வான் பாதுகாப்பு, நீர்மூழ்கி கப்பல்களை தாக்கும் பயிற்சி உட்பட பல்வேறு போர்ப் பயிற்சிகள், மீட்பு மற்றும் தேடுதல் நடவடிக்கைகள், கடல்சார் பாதுகாப்பு நடவடிக்கைகள் தொடர்பான பயிற்சிகள் மேற்கொள்ளப்படுகின்றன. இதன் மூலம் இந்த 4 நாட்டு கடற்படைகள் ஒருங்கிணைந்த படையாக செயல்பட்டு அவற்றின் போர்த் திறன், கடல் பகுதியில் அமைதி, பாதுகாப்பு மற்றும் நிலைத்தன்மை ஆகியவை மேம்படுத்தப்படும்.
ஐரோப்பிய யூனியன் கடற்படையும், இந்திய கடற்படையும் தற்போது ஒன்றிணைந்து கடற்கொள்ளை தடுப்பு பணிகள் உட்பட பல பணிகளில் ஈடுபட்டுள்ளன. ஐ.நா உணவு பாதுகாப்பு திட்டத்தின் கீழ் செல்லும் கப்பல்களுக்கு இவை பாதுகாப்பு அளிக்கின்றன. இவற்றின் மூலம் இந்திய கடற்படை மற்றும் ஐரோப்பிய யூனியன் கடற்படை இடையிலான ஒருங்கிணைப்பு அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728276
அறிவியல் மற்றும் தொழில்நுட்பத்துறை
சிமாப் நிறுவனத்தின் மூலிகைப் பொருட்கள் நோய்த் தொற்றை தடுக்கும் வகையில் நோய் எதிர்ப்பாற்றலை அதிகரிக்கும்
லக்னோவில் உள்ள மத்திய மருத்துவ மற்றும் வாசனைத் தாவரங்கள்  நிறுவனத்தில் உள்ள ஆராய்ச்சியாளர்கள் விஞ்ஞான ரீதியில் நிரூபிக்கப்பட்ட 2 மூலிகைப் பொருட்களை உருவாக்கி உள்ளனர். இந்த மூலிகைப் பொருட்கள் மனிதரின் நோய் எதிர்ப்பாற்றலை அதிகரிப்பதோடு கொரோனா வைரஸ் தொற்றோடு பொதுவாக தொடர்புடைய வறட்டு இருமல் அறிகுறிகளை குணமாக்கவும் பயன்படுகின்றன.
அறிவியல் மற்றும் தொழிலக ஆராய்ச்சிக் கவுன்சிலின் கீழ் செயல்படும் ஆய்வுக்கூடமான சிமாப் தனது மூலிகைத் தயாரிப்புகளான ”சிம்-பௌஷக்” மற்றும் ”ஹெர்பல் காஃப் சிரப்” என்ற இரண்டுக்குமான தயாரிப்பு தொழில்நுட்பத்தை தொழில்முனைவோர்களுக்கு மாற்றித் தந்து ஸ்டார்ட்-அப் நிறுவனங்களை தொடங்குவதற்கு முடிவெடுத்துள்ளது. ஒரு நபரின் நோய் எதிர்ப்பாற்றலை அதிகரிப்பதாக கண்டறியப்பட்டுள்ள இந்த இரண்டு பொருட்களிலும் 12 முக்கியமான மூலிகைகள் சேர்க்கப்பட்டு உள்ளன.
(Visitor Counter : 105
சட்டம் மற்றும் நீதித்துறை அமைச்சகம்
மெட்ராஸ் உயர்நீதிமன்ற தலைமை நீதிபதி நியமனம்
மெட்ராஸ் உயர் நீதிமன்றத்தின் தலைமை நீதிபதி திரு. முனீஸ்வர் நாத் பண்டாரி வரும் செப்டம்பர் 13 ஆம் தேதி அன்று பணி ஓய்வு பெற உள்ளதால், இந்திய அரசியலமைப்புச் சட்டத்தின் 223வது பிரிவின்படி மெட்ராஸ் உயர் நீதிமன்றத்தின் தலைமை நீதிபதியாக, மெட்ராஸ் உயர் நீதிமன்ற மூத்த நீதிபதி திரு. எம். துரைசாமியை நியமித்து குடியரசுத் தலைவர் உத்தரவிட்டுள்ளார்.
ஆயுஷ்
மூலிகை மருந்துகள் மற்றும் ஆயுஷ் மருத்துவத்துக்கு ஊக்கம்
நாடாளுமன்றத்தின் மக்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய ஆயுர்வேதா, யோகா & நேச்சுரோபதி, யுனானி, சித்தா மற்றும் ஹோமியோபதி இணை அமைச்சர்  திரு கிரண் ரிஜிஜூ, கீழ்காணும் தகவல்களை வழங்கினார்.
மூலிகை மருந்துகளை ஊக்குவிக்கவும், பிரபலப்படுத்தவும் பல்வேறு நடவடிக்கைகளை ஆயுஷ் அமைச்சகம் மேற்கொண்டு வருகிறது. ஆரோக்யா கண்காட்சிகள், மேளாக்கள் உள்ளிட்டவற்றை தேசிய அளவிலும், மாநில அளவிலும் நடத்துதல், ஆயுஷ் சிகிச்சை முறைகள் குறித்த விளம்பரங்களை வெளியிடுதல் உள்ளிட்ட நடவடிக்கைகள் எடுக்கப்பட்டு வருகின்றன.
மூலிகைத் தாவரங்களை பயிரிடுவோருக்கு மானியம் வழங்கப்படுகிறது. தமிழ்நாட்டை பொருத்தவரை, தேசிய மருத்துவ தாவரங்கள் இயக்கத்தின் கீழ் 30282.4 ஹெக்டேர் நிலத்திற்கும், தேசிய ஆயுஷ் இயக்கத்தின் கீழ் 3931 ஹெக்டேர் நிலத்திற்கும் என மொத்தம் 34213.4 ஹெக்டேர் நிலத்திற்கு ஆதரவளிக்கப்படுகிறது.
ஆயுர்வேதம், சித்தா, யுனானி மற்றும் ஹோமியோபதி மருத்துவ முறைகளை நாடு முழுவதும் ஊக்குவிப்பதற்கான நடவடிக்கைகளை ஆயுஷ் அமைச்சகம் மேற்கொண்டு வருகிறது.
மாநிலங்கள் மற்றும் யூனியன் பிரதேச அரசுகள் மூலம் தேசிய ஆயுஷ் இயக்கம் என்னும் மத்திய அரசு திட்டத்தை ஆயுஷ் அமைச்சகம் செயல்படுத்தி வருகிறது,. இதன் மூலம் ஆயுஷ் சிகிச்சை முறைகளின் மேம்பாடு மற்றும் ஊக்குவிப்பிற்காக நிதியுதவி வழங்கப்படுகிறது.
மருத்துவத் தாவரங்களின் பாதுகாப்பு, மேம்பாடு மற்றும் நீடித்த மேலாண்மைக்கான மத்திய திட்டம் நாடு முழுவதும் செயல்படுத்தப்பட்டு வருகிறது.
மாநில வனத் துறைகள் மூலம் 57 சுய உதவிக்குழுக்களுக்கு  ஆதரவு வழங்கப்படுகிறது.
-----
(Visitor Counter : 98
சுற்றுச்சூழல் மற்றும் வனத்துறை அமைச்சகம்
காற்று மாசுபாட்டை தவிர்ப்பதற்கான வலுவான கூட்டாண்மை, முதலீட்டை அதிகரித்தல் மற்றும் பொறுப்பை பகிர்ந்து கொள்ளுதல் ஆகியவற்றை திரு பூபேந்தர் யாதவ் வலியுறுத்துகிறார்
மத்திய பிரதேச மாநிலம் போபாலில் மத்திய சுற்றுச்சூழல், வனம் மற்றும் பருவநிலை மாற்றம் மற்றும் தொழிலாளர் மற்றும் வேலைவாய்ப்புத் துறை அமைச்சர் திரு பூபேந்தர் யாதவ் தூய்மைக்காற்று ஆய்வு 2023 விருதுகளை இன்று அறிவித்தார். ஒன்றாவது பிரிவில்  இந்தூர் முதலிடத்தையும், ஆக்ரா மற்றும் தானே அதற்கு அடுத்தடுத்த் இடத்தில் உள்ளன. இரண்டாவது பிரிவில்  அமராவதி முதல் இடத்தையும், மொராதாபாத் மற்றும் குண்டூர் அதற்கு அடுத்தடுத்த இடத்தையும் பிடித்துள்ளன. இதேபோல், மூன்றாம் பிரிவில்  பர்வனூ முதலிடத்தையும், காலா ஆம்ப் மற்றும் அங்குல் அதற்கு அடுத்தடுத்த இடத்தையும் பிடித்தன. இந்த நிகழ்ச்சியில் மத்தியப்பிரதேச முதலமைச்சர் திரு சிவராஜ் சிங் சவுகான் கலந்து கொண்டார்.
இந்நிகழ்ச்சியில் பேசிய திரு யாதவ், இந்த ஆண்டு, நீல வானத்திற்கான தூய்மை காற்று 4வது சர்வதேச தினம்  வலுவான கூட்டாண்மைகளை உருவாக்குவது, முதலீட்டை அதிகரிப்பது மற்றும் காற்று மாசுபாட்டை தவிர்ப்பதற்கான பொறுப்பை பகிர்ந்து கொள்வது, "தூய்மையான காற்றுக்காக ஒன்றிணைவோம்" என்ற உலகளாவிய கருப்பொருளுடன் அமைந்துள்ளது.
2020 ஆகஸ்ட் 15 அன்று, பிரதமர் திரு நரேந்திர மோடி, நாட்டின் அனைத்து மக்களுக்கும் சுத்தமான காற்றை உறுதி செய்வதற்கான அரசின் உறுதிப்பாட்டை வெளிப்படுத்தி, அவர்களுக்கு ஆரோக்கியமான மற்றும் ஆக்கப்பூர்வமான வாழ்க்கை முறையை உறுதி செய்தார் என்று அவர் கூறினார். முழுமையான அணுகுமுறை மூலம் 100 க்கும் மேற்பட்ட நகரங்களில் காற்றின் தரத்தை மேம்படுத்துவதற்கான நோக்கத்தையும் திட்டத்தையும் அறிவித்தார் என்று அவர் குறிப்பிட்டார்.
இத்திட்டத்தின் கீழ் நகரம் சார்ந்த செயல்திட்டங்களை செயல்படுத்த 131 நகரங்கள் அடையாளம் காணப்பட்டுள்ளன என்று திரு யாதவ் கூறினார். இந்த திட்டங்களை ஒருங்கிணைந்து செயல்படுத்துவதன் மூலம் 131 நகரங்களில், நாடு முழுவதிலும் காற்றின் தரத்தை மேம்படுத்த உதவும் என்று அவர் மேலும் கூறினார்.
கலாசாரத்துறை அமைச்சகம்
ஜி20 பணிக்குழு சார்பில் கலாச்சார பாதுகாப்பு குறித்த உலகளாவிய இணையதள கருத்தரங்கு
ஜி20 அமைப்பின் கலாச்சார பணிக்குழு சார்பில் கலாச்சார பாதுகாப்பு குறித்த உலகளாவிய இணையதள கருத்தரங்கு இன்று நடைபெற்றது.
யுனெஸ்கோ அமைப்புடன் இணைந்து நடத்தப்பட்ட இந்த கருத்தரங்கில் கலாச்சாரம் சார்ந்த பொக்கிஷங்களை பாதுகாப்பது குறித்து விவாதிக்கப்பட்டது.
இதில் துவக்கவுரையாற்றிய பணிக்குழுவின் தலைவரும், மத்திய கலாச்சாரத் துறை செயலாளருமான திரு கோவிந்த் மோகன், சட்டவிரோத சம்பவங்களுக்கு, தேவையான கல்வியறிவின்மையும், போதுமான விழிப்புணர்வு இல்லாமையும் மிக முக்கிய காரணங்களாக இருப்பதாகக் குறிப்பிட்டார்.
கருத்தரங்கில், நீண்ட கால பிரச்சனையான சட்டவிரோத கடத்தல் மற்றும் கலாச்சார பொக்கிஷங்களை பாதுகாத்தல் குறித்து 28 நாடுகளைச் சேர்ந்த 40 நிபுணர்கள் ஒருங்கிணைந்து தங்களது கருத்துக்களை தெரிவித்தனர். ஆக்கப்பூர்வமான முறையில் நடைபெற்ற இந்த விவாதத்தில் 12 சர்வதேச அமைப்புகளைச்சேர்ந்த பிரதிநிதிகளின் கருத்துக்களும் முன் வைக்கப்பட்டன.
மேலும் சட்டவிரோத கடத்தல்களை தடுப்பதற்கு ஏதுவாக இடர்பாடு மேலாண்மை, அவசர கால நடவடிக்கை உள்ளிட்டவற்றை மேற்கொள்ளவேண்டியது அவசியம் என்றும் இணையதளம் வாயிலான வர்த்தகத்தில் உள்ள சவால்கள் குறித்தும் அதனை எதிர்கொள்வதற்கான அம்சங்கள் குறித்தும் விவாதிக்கப்பட்டது.
இதேபோல் இணையதள வர்த்தகத்திற்கான வழிகாட்டு நெறிமுறைகளையும் உருவாக்க வேண்டும் எனவும் இந்த கருத்தரங்கில் வலியுறுத்தப்பட்டது.
இதைத்தொடர்ந்து, நான்கு உலகளாவிய இணைய தள கருத்தரங்குகள் நடத்தப்பட உள்ளன. இந்த கருத்தரங்குகள் வரும், ஏப்ரல் 13,19 மற்றும் 20ம் தேதிகளில் நடத்தப்பட உள்ளன.
SM/ES/RS/KRS
(Visitor Counter : 120
அறிவியல் மற்றும் தொழில்நுட்பத்துறை
கோவிட்-19 போட்டி  சவாலில் பங்கேற்குமாறு புதுமை சிந்தனையுள்ள குடிமக்களுக்கு என்.ஐ.எப். அழைப்பு
கொரோனா நோய்த் தொற்று காரணமாக நாடு நெருக்கடியை எதிர்கொண்டிருக்கும் நிலையில், கோவிட்-19 போட்டியில் பங்கேற்குமாறு புதுமை சிந்தனையுள்ள குடிமக்களுக்கு தேசிய புதுமை சிந்தனை அமைப்பு - இந்தியா  அழைப்பு விடுத்துள்ளது.
தங்களுடைய புதுமை சிந்தனைகளை முன்வைத்து ஆர்வம் உள்ள அனைவரும் இதில் பங்கேற்க வேண்டும் என்றும், கொரோனா வைரஸ் தாக்குதலைக் குறைப்பது தொடர்பான விஷயங்களில் புதுமைச் சிந்தனைகளை முன்வைப்பதுடன், வீடுகளில் உள்ள மக்களை ஈடுபடுத்துதல், சத்தான ஆரோக்கியமான உணவு பரிந்துரைத்தல், நோய் எதிர்ப்பாற்றலை அதிகரிக்கச் செய்தலில் இந்த சிந்தனைகள் ஆர்வம் கொண்டதாக இருக்க வேண்டும்.
புதுமை சிந்தனைகளை campaign@nifindia.org & http://nif.org.in/challenge-covid-19-competition-ல் அனுப்பி வைக்கலாம். மறு அறிவிக்கை வரும் வரையில் சுழற்சி அடிப்படையில் C3-யில் நுழைவுகள் ஏற்கப்படும்.

(Visitor Counter : 104
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 112 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 113 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13,76 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1768734